- Hindi News
- National
- मंडलस्तरीय स्पर्धा: भाषण में शोभाग्यदा और लेखन में दिव्या राठी रहीं अव्वल
मंडलस्तरीय स्पर्धा: भाषण में शोभाग्यदा और लेखन में दिव्या राठी रहीं अव्वल
गुड़गांवके राजकीय कन्या महाविद्यालय सेक्टर-14 में सोमवार को कानूनी साक्षरता सेल मंडल स्तरीय प्रतियोगिता का आयोजन किया गया। इस प्रतियोगिता का शुभारंभ जिला एवं सत्र न्यायधीश हरनाम ठाकुर ने किया। इस अवसर पर उनके साथ मुख्य न्यायिक दंडाधिकारी एवं जिला विधिक सेवाएं प्राधिकरण के सचिव अभिषेक फुटेला भी उपस्थित रहे।
प्रतियोगिता में 17 कॉलेजों के स्टूडेंट्स ने हिस्सा लिया। कॉलेज में अलग-अलग मंच पर 9 प्रतियोगिताओं का आयोजन किया गया था। प्रतियोगिता में भाग ले रहे प्रतिभागियों के लिए पांच मंच बनाए गए थे। महाविद्यालय की प्राचार्या डाॅ. चेतना सहरावत ने ठाकुर फुटेला का पुष्प गुच्छ देकर स्वागत किया।
भाषण प्रतियोगिता में सेक्टर-9 पीजी कॉलेज की शोभाग्यदा प्रथम, जीसीडब्ल्यू पाली शुभरा द्वितीय तान्यता केएलएम कॉलेज फरीदाबाद तीसरे स्थान पर रही। लेखन प्रतियोगिता में सेक्टर-14 महिला कॉलेज की दिव्या राठी प्रथम, द्रोणाचार्य कॉलेज की निशा द्वितीय नाजिया डीएवी कॉलेज फरीदाबाद तीसरे स्थान पर रही। कविता प्रतियोगिता में भारत केएलपी कॉलेज रेवाड़ी प्रथम, डीएवी कॉलेज की चेतना द्वितीय सेक्टर-9 पीजी कॉलेज की साक्षी तीसरे स्थान पर रहे। पीपीटी में फरीदाबाद के डीएवी कॉलेज के नूर अरोड़ा प्रथम सेक्टर-14 स्थित गर्ल्स कॉलेज की स्टूडेंट शीतल शर्मा द्वितीय रही।
प्रतिभागियों को संबोधित करते हुए हरनाम ठाकुर ने अपने कालेज के स्मृतियों को सांझा भी किया। उन्होंने कहा कि मां गुरु ही ऐसे होते हैं जो कभी अपने बच्चों शिष्यों से ईष्र्या नहीं करते, बच्चों को अपने से बेहतर स्थिति में देखकर खुश होते हैं। इस अवसर पर जिला एवं सत्र न्यायधीश हरनाम ठाकुर मुख्य न्यायिक दंडाधिकारी अभिषेक फुटेला ने विजेता प्रतिभागियों को प्रशंसा पत्र देकर सम्मानित किया।
प्राचार्या डॉ. चेतना सहरावत ने आयोजन इंचार्ज डॉ. संदीप मान, डॉ. पुष्पा अंतिल, सुरेश धनेरवाल, डॉ. सुनीता ढिल्लों, डॉ. सुनीता वशिष्ठ, ज्ञान देवी, डॉ. सरला दूहन को सफल आयोजन करवाने के लिए बधाई दी।
गुड़गांव. राजकीय कन्या महाविद्यालय सेक्टर-14 में आयोजित कानूनी साक्षरता सेल मंडल स्तरीय प्रतियोगिता के विजेताओं को सम्मानित करते जिला एवं सत्र न्यायाधीश हरनाम ठाकुर।
tgl_Latn sot_Latn hin_Deva hin_Deva hin_Deva hin_Deva awa_Deva hin_Deva awa_Deva hin_Deva